**Jegyzőkönyv**

Készült az Arlói Polgármesteri Hivatal Arló, Ady Endre út 162. sz. tanácstermében Arló Nagyközség Roma Nemzetiségi Önkormányzatának Képviselő-testülete

**2024. március 26-án 10:00 órától megtartott**

 **közmeghallgatásáról**

**Megjelent RNÖ képviselők:**

|  |  |  |
| --- | --- | --- |
| Bari Gergely |  | elnök |
| Papp Sándor |  | elnökhelyettes |
| Horvát Ernő |  | képviselő |

**Távollévő RNÖ képviselő:** nincs

**Meghívottak neve, megjelenésük ténye:**

|  |  |  |
| --- | --- | --- |
| Vámos Istvánné dr.Klisóczkiné Papp AndreaKrálik Zsuzsanna | polgármesterjegyzőjegyzőkönyvvezető | jelen vanjelen vanjelen van |

**Bari Gergely:** Megállapítom, hogy az ülés határozatképes, a megválasztott 3 képviselő közül 3 képviselő jelen van. Mivel a lakosság köréből nem jelent meg senki sem, képviselő társaimat tájékoztatom, hogy megnyertük a pályázatokat. Szeretném megköszönni polgármester asszonynak és kolléganőinek a segítséget.

**Horvát Ernő:** Milyen célra?

**Bari Gergely:** Kulturális rendezvényekre. Igaz, hogy a 10.000.000,- Ft-os pályázatból nem a teljes összeget nyertük meg. Pontosan 1.200.000,- Ft-ot. A másik megnyert pályázati pénzből laptopot, és nyomtatót fogunk venni. Ezek megvásárlására rövid időt kaptunk. A rendezvényt pedig június, vagy júliusig le kell bonyolítanunk. Részt kellett vennem egy oktatáson is.

**Horvát Ernő:** 2024. a választások éve lesz. Mi is készülünk és szeretnénk felállítani egy ütőképes csapatot. Felkavarták az álló vizet a faluban a legutóbbi interjúval. A Mi Hazánk mozgalom emberei eljöttek az egyik Arlói asszonyhoz, és interjút készítettek. Szeretnék üzenni, hogy ne gondolják azt, hogy itt ilyen problémák vannak, mert ez nem igaz. Kérem, és még szeretnék vele beszélni is, hogy ezt hagyja abba.

**Vámos Istvánné dr.:** A Mi Hazánk mozgalom emberei, akik az interjút készítették, nem mondtak semmilyen negatív kommentet.

**Horvát Ernő:** Ők nem, de az asszony igen.

**Bari Gergely:** Az a baj, hogy voltak ebben a videóban értelmetlenül összevágott részek. Például, hogy a polgármester asszony azt ígérte, hogy a gyerekeket ritkítani fogja.

**Vámos Istvánné dr.:** Ez abnormális.

**Bari Gergely:** Ezért mondom, hogy ez az egész nem jól lett összevágva. Ezért feljelentést is tehetnénk. Én ezt a videót alaposabban megvizsgáltam, többször meghallgattam. Azt állapítottam meg, hogy régebbi felvételek is hozzá vannak vágva. Régen megbeszélt problémák újból fel lettek hozva. Ez már nem normális. Nem reagáltam rá, mert ha ezt én most megteszem, az egész falu lakosságát felbosszantom ezzel.

**Horvát Ernő:** Nem lehetne, hogy egy kört tegyen polgármester asszony, hogy ezt az ügyet berekesztenék? Túl lett már reagálva.

**Vámos Istvánné dr.:** 16 kört tettem.

**Bari Gergely:** Voltak olyan megszólalásai, amik rasszizmusra utaltak. Hallottam, hogy mondta valakinek, hogy Ő fajgyűlölő.

**Vámos Istvánné dr.:** Én emlékszem, hogy azt mondta a Dózsa György úti boltban nem tudom pontosan hány évig dolgozott a romák között, és neki vannak roma barátai. Tehát nem fajgyűlölő, csak ezt a családot nem szereti.

**Horvát Ernő:** Itt mindig csak mi alkalmazkodjunk? Nekünk is vannak szokásaink, kultúránk.

**Klisóczkiné Papp Andrea:** Ha normális életvitelt folytat, megszokom. Ha nem, nem tudom elfogadni.

**Bari Gergely:** Amikor a Mátyás király útra költöztem, én alkalmazkodtam. Én mentem oda, én akartam ott lakni, nekem kell felvenni az ottani ritmust.

**Vámos Istvánné dr.:** Az alap dolog lenne, hogy nem zavarom a lakhatásban a másikat. Ez intelligencián múlik. Nem kell minden születésnapot, névnapot egy 20 tagú családnak ekkora rendezvénnyel megünnepelni.

**Bari Gergely:** A Mátyás király út közepén laktunk régen. Dolgoztunk mindketten a feleségem, és én is. Ott a szomszédok állandóan hangosan hallgatták a zenét. Nem tudtunk pihenni, nagyon zavaró volt. Az idős emberek is nyugalmat szeretnének és folyton ezt kell hallgatniuk. Nem jó ez így. Változtatni kellene. Ha nincs több hozzászólás, mindenkinek megköszönöm a részvételt, és az ülést bezárom.

K.m.f.

Bari Gergely Horvát Ernő

 elnök jegyzőkönyv-hitelesítő

Králik Zsuzsanna

jegyzőkönyvvezető